
   R E P U B L I K A   H R V A T S K A
 SPLITSKO-DALMATINSKA ŽUPANIJA
            OPĆINA NEREŽIŠĆA
           Jedinstveni upravni odjel
       
KLASA: 112-01/26-02/01    
URBROJ: 2181-34-03/1-26-01
Nerežišća, 2. studenog 2026.

Na temelju članka 28. i 29., u svezi s člankom 116. Zakona o službenicima i namještenicima u lokalnoj i područnoj samoupravi („Narodne novine“, broj: 86/08, 61/11, 04/18, 112/19, dalje u tekstu: „Zakon“), Pravilnika o unutarnjem redu Jedinstvenog upravnog odjela Općine Nerežišća („Službeni glasnik Općine Nerežišća“, broj: 1/21, 10/22, 1/23 i 13/23), pročelnik Jedinstvenog upravnog odjela Općine Nerežišća raspisuje

OGLAS
za prijam u službu u Vlastiti pogon Jedinstvenog upravnog odjela Općine Nerežišća,
na određeno vrijeme

Pomoćni komunalni radnik – 1 izvršitelj m/ž (namještenik), na određeno vrijeme od šest (6) mjeseci, puno radno vrijeme.
Kandidati moraju ispunjavati opće uvjete za prijam u službu, propisane u članku 12. Zakona i to:
· punoljetnost, 
· hrvatsko državljanstvo, 
· zdravstvena sposobnost za obavljanje poslova radnog mjesta na koje se osoba prima.

Kandidati moraju ispunjavati posebne uvjete za prijam u službu i to:

a) niža stručna sprema ili osnovna škola
b) vozačka dozvola B kategorije
c) zdravstvena sposobnost

U službu ne može biti primljena osoba za čiji prijam postoje zapreke iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br.86/08, 61/11, 4/18, 112/19 i17/25).

Prijavu na oglas mogu podnijeti osobe oba spola.
Za prijam u službu osobe koja je strani državljanin ili osobe bez državljanstva, pored ispunjavanja uvjeta propisanih posebnim zakonom, potrebno je prethodno odobrenje središnjeg tijela državne uprave nadležnog za službeničke odnose.
Kandidat koji ima pravo prednosti kod prijma u službu prema posebnom zakonu, dužan je u prijavi na oglas pozvati se na to pravo i ima prednost u odnosu na ostale kandidate samo pod jednakim uvjetima. Uz prijavu na oglas podnositelj prijave koji se poziva na pravo prednosti dužan je priložiti sve dokaze o ispunjavanju traženih uvjeta kao i rješenje o priznatom statusu, odnosno potvrdu o priznatom statusu kojim se dokazuje postojanje prava prednosti na koje se poziva.

U Općini Nerežišća nije osigurana zastupljenost pripadnika nacionalnih manjina sukladno Ustavnom zakonu o pravima nacionalnih manjina.

Prijavi na oglas potrebno je priložiti sljedeće:
· životopis,
· dokaz o hrvatskom državljanstvu, 
· dokaz o završenom školovanju, tj. svjedodžbu,
· elektronički zapis izdan od Hrvatskog zavoda za mirovinsko osiguranje ili potvrdu izdanu od Hrvatskog zavoda za mirovinsko osiguranje, ne starije od 3 mjeseca,
· presliku vozačke dozvole,
· izvornik uvjerenja nadležnog suda da se protiv kandidata ne vodi kazneni i istražni postupak, ne starije od 3 mjeseca,
· vlastoručno potpisanu izjavu kandidata da ne postoje zapreke za prijem u službu iz članaka 15. i 16. Zakona,
· vlastoručno potpisanu izjavu kandidata o prihvaćanju javne objave podataka kandidata prijavljenog na oglas, na internetskim stranicama Općine Nerežišća www.nerezisca.hr.

Uvjerenje o zdravstvenoj sposobnosti dostavlja izabrani kandidat nakon obavijesti o izboru, a prije donošenja rješenja o prijmu u službu.

Sve isprave koje su dostavljene u preslici izabrani kandidat je dužan dostaviti u izvorniku prije donošenja rješenja o prijmu na rad.

Urednom prijavom smatra se prijava koja sadrži sve podatke i priloge navedene u ovom oglasu.
Osoba koja nije podnijela pravodobnu i urednu prijavu ili ne ispunjava formalne uvjete iz ovog oglasa, ne smatra se kandidatom prijavljenim na oglas i takvoj osobi dostavlja se pisana obavijest u kojoj se navode razlozi zbog kojih se ne smatra kandidatom. Protiv te obavijesti kandidat nema pravo podnošenja pravnog lijeka.
S kandidatima koji ispunjavaju formalne uvjete oglasa provest će se prethodna provjera znanja putem pisanog testa iz općeg znanja. Ako kandidat ne pristupi testiranju smatra se da je povukao prijavu na oglas.
Na internetskoj stranici www.nerezisca.hr i na oglasnoj ploči Općine Nerežišća objavit će se vrijeme održavanja prethodne provjere znanja kandidata, najmanje pet dana prije održavanja provjere.
Na internetskoj stranici dostupni su podaci o opisu poslova radnog mjesta, informacija o plaći, (Pravilnik o unutarnjem redu Jedinstvenog upravnog odjela Općine Nerežišća, „Službeni glasnik Općine Nerežišća“ broj: 1/21, 10/22, 1/23 i 13/23) te obavijest i upute kandidatima.

Prijave na oglas podnose se u roku od 8 dana od dana objave oglasa pri Hrvatskom zavodu za zapošljavanje – Ispostava Supetar, osobnom dostavom u zatvorenoj omotnici ili poštom kao preporučena pošiljka, na adresu: Općina Nerežišća, Trg sv. Petra 5, 21423 Nerežišća, s obveznom naznakom: „Za oglas za prijam u službu – radno mjesto „Pomoćni komunalni radnik“.

O rezultatima oglasa kandidati će biti obaviješteni u zakonskom roku.

Nakon raspisanog oglasa ne mora se izvršiti izbor i u tom slučaju se donosi odluka o poništenju oglasa. Protiv odluke o poništenju nije dopušteno podnošenje pravnih lijekova.

Pročelnik JUO

 Marko Jerčić, mag.iur.

NAPOMENA: Oglas je objavljen pri Hrvatskom zavodu za zapošljavanje – Ispostava Supetar, dana 5. studenog 2026.

